**VÝZVA**

# NA PREDKLADANIE PONÚK

# podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. Identifikácia obstarávateľa:

**Názov: HEPPIApple s.r.o.**

Sídlo: Popradská 66, Košice - mestská časť Západ - 04011

Zastúpený: Jana Sopková

IČO: 50334719

IČ DPH: SK2120276290

E-mail: jana. sopkova@heppiaplle. sk

Kontaktná osoba: Mgr. Anna Vašková

E-mail: [vaskovaa1968@gmail.com](mailto:vaskovaa1968@gmail.com)

Telefón: 0904 147 153

1. Názov zákazky: Špecializovaný softvér
2. CPV: 72000000-5

# **Druh zákazky:** Dodanie softvéru

1. **Opis predmetu zákazky:**

Predmetom zákazky je dodávka špecializovaného softvéru. Presná špecifikácia predmetu obstarávania tvorí Prílohu č.1 tejto výzvy a podprílohu – Podrobná špecifikácia predmetu obstarávania.

1. Spôsob určenia ceny
2. Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. [18/1996Marketing Z. z.](https://www.slov-lex.sk/pravne-predpisy/SK/ZZ/1996/18/) o cenách v znení neskorších predpisov.
3. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.
4. Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:

* Navrhovaná celková zmluvná cena bez DPH,
* Sadzba DPH v % a vyčíslená hodnota DPH,
* Navrhovaná celková zmluvná cena vrátane DPH.

1. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.
2. Výsledok verejného obstarávania bude uzatvorenie Kúpnej zmluvy podľa Obchodného zákonníka.
3. Predpokladaná hodnota zákazky: 39 886,67 € bez DPH
4. Zmluva bude uzatvorená na dobu určitú v trvaní odo dňa jej účinnosti do poskytnutia a dodania všetkých tovarov v lehote max. 18 mesiacov.
5. Lehota dodania: 3 mesiacov

Lehota na dodanie predmetu zákazky je do 3 mesiacov odo dňa nadobudnutia účinnosti kúpnej zmluvy.

1. Hlavné podmienky financovania a platobné dojednania

Predmet zákazky bude financovaný zo štrukturálnych a investičných fondov EÚ v rámci Operačného programu Výskum a Inovácie a vlastných zdrojov obstarávateľa v rámci projektu „Rozvoj podnikania v spoločnosti HeppiApple s.r.o., kód ITMS2014+: 313031K849. Zmluvnú cenu uhradí obstarávateľ úspešnému uchádzačovi bezhotovostným platobným stykom.

Všetky náklady a výdavky spojené s prípravou, spracovaním a predložením ponuky znáša uchádzač.

1. Informácie a formálne náležitosti nevyhnutné na splnenie podmienok účasti týkajúce sa osobného postavenia
   1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky.

**Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

* 1. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**Zdôvodnenie primeranosti určených podmienok účasti**

Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.

1. Kritériá na vyhodnotenie ponúk

Verejný obstarávateľ stanovil 1 kritérium na vyhodnotenie ponúk:

**Najnižšia cena za celý predmet zákazky v EUR bez DPH**

* 1. Uchádzač **musí** predložiť Návrh na plnenie kritérií vrátane vyplnenej Cenovej tabuľky uvedený v Prílohe č. 2 tejto výzvy.
  2. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek.

**Pravidlá pre uplatnenie a spôsob vyhodnotenia kritéria sú nasledujúce:**

Úspešným uchádzačom sa stane uchádzač, ktorý vo svojej ponuke predloží najnižšiu cenu za celý predmet zákazky v EUR bez DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR bez DPH, atď.

1. Lehota na predkladanie ponúk: do 12.08.2019
2. Miesto a spôsob predloženia ponúk

Ponuky je možné predkladať v elektronickej podobe.

Ponuka bude doručená na emailovú adresu: [vaskovaa1968@gmail.com](mailto:vaskovaa1968@gmail.com). Do predmetu e- mailu treba uviesť heslo: **„CENOVÁ PONUKA – Špecializovaný softvér“.**

Pri predložení ponuky v elektronickej podobe musí byť uchádzačom predložená vyplnená **Príloha č. 2** a **Príloha č. 3**, obe podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne oskenované (scan) a doručené v lehote na predkladanie ponúk na vyššie uvedené mailové adresy.

1. Obsah ponuky uchádzača

a) Identifikačné údaje uchádzača

b) Dátum vyhotovenia ponuky

c) Vyplnený a podpísaný Návrh na plnenie kritérií a cenovú tabuľku s nacenenými položkami - **Príloha č. 2** tejto výzvy,

d) Vyplnený a podpísaný návrh Kúpnej zmluvy - **Príloha č. 3** tejto výzvy.

Ak uchádzač nepredloží všetky požadované dokumenty podľa bodu 13. tejto výzvy a nebude možné uplatniť inštitút vysvetlenia/doplnenia v zmysle zákona, nebude jeho ponuka hodnotená.

1. Jazyk, v ktorom možno predložiť ponuky je slovenský jazyk.

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **Možnosť predloženia variantných riešení: Nie.**

Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na predkladanie ponúk.

1. Viazanosť ponúk do 31.12.2019
2. Miesto dodania predmetu zákazky: HEPPiApple s.r.o., Letná 42, 040 01 Košice - mestská časť Staré mesto
3. Ďalšie informácie
4. Obstarávateľ si vyhradzuje právo nehodnotiť ani jednu z predložených ponúk, ak budú v rozpore s jeho finančnými možnosťami alebo nebudú pre neho výhodné.
5. Úspešný uchádzač sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
6. Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
7. Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.
8. Dátum zaslania výzvy na predkladanie ponúk

31. 7. 2019

Za obstarávateľa schválil dňa: 30.7.2019 Jana Sopková

konateľka spoločnosti

HEPPiApple s.r.o.

Prílohy k Výzve na predkladanie ponúk:

Príloha č. 1 - Špecifikácia predmetu obstarávania/opis predmetu zákazky

Príloha č. 2 – Cenová ponuka

Príloha č. 3 – Návrh kúpnej zmluvy